**Senioru lietu padomes sēdes**

**PROTOKOLS NR.21**

Rīgā, Skolas ielā 28 2025.gada 2.jūnijā

Klātienes tikšanās plkst. 14:00

**Vada:**R.Uzulnieks, labklājības ministrs

**Piedalās:**

|  |  |
| --- | --- |
| Lilita Kalnāja Baiba GirgensoneGunārs Eniņš Ingus AlliksDiāna Jakaite | biedrība „LATVIJAS SENIORU KOPIENU APVIENĪBA”biedrība „LATVIJAS SENIORU KOPIENU APVIENĪBA”biedrība „Rīgas aktīvo senioru alianse”Labklājības ministrijas valsts sekretārsLabklājības ministrijas valsts sekretāra vietniece |

**Pieaicinātās personas:**

|  |  |
| --- | --- |
| Rūta CipijaLiesma KalveSandra StabiņaDace Trušinska  | biedrība „Latvijas Pensionāru Federācija”biedrība „Latvijas Pensionāru Federācija”Sociālās apdrošināšanas departamenta direktoreSociālās apdrošināšanas departamenta vecākā eksperte |

**Protokolē:** Labklājības ministrijas Sociālās apdrošināšanas departamenta vecākā eksperte B.Kukšinova.

**Darba kārtībā:**

1. Sēdes atklāšana.

*Ziņotājs: labklājības ministrs R.Uzulnieks*

1. Izskatāmie jautājumi:
	1. Aktuālā informācija pensiju jomā, priekšlikumi piemaksu pilnveidošanas modeļa (bāzes pensijas) ieviešanai – *ziņo Labklājības ministrija*, dalībnieku diskusija.
	2. Citi Senioru lietu padomes dalībnieku interesējošie jautājumi.
2. **Sēdes atklāšana.**

Senioru lietu padomes (turpmāk - padome) vadītājs labklājības ministrs R.Uzulnieks atklāj padomes sēdi.

1. **Izskatāmie jautājumi.**

Par aktuālo informāciju pensiju jomā ziņo Labklājības ministrijas vecākā eksperte D.Trušinska, informējot par aktuālo statistiku pensiju jomā (vecuma pensiju saņēmēja portrets, vecuma pensijas saņēmēji pēc vidējā piešķirtā apmēra ar piemaksu, jaunpiešķirto vecuma pensiju saņēmēja portrets).

Padomes dalībnieki tiek iepazīstināti ar piemaksu pilnveidošanas modeļa (bāzes pensijas) iespējamiem scenārijiem un attīstību, kas paredz vecuma pensijas saņēmējiem, kuri sasnieguši 1.variantā 80 vai 2.variantā 85 gadu vecumu, esošo piemaksas apmēru par vienu stāža gadu līdz 1995.gada 31.decembrim palielināt par 0,50 *euro* no 2026.gada, piemēram:

* Ja pensija piešķirta līdz 1995.gada 31.decembrim, tad piemaksas apmērs par vienu stāža gadu līdz 1995.gada 31.decembrim, kas šobrīd ir noteikts 2,43 *euro* un pēc 2025.gada indeksācijas būs apmēram 2,61 *euro, ar 2026.gada 1.janvāri* tiks palielināts par 0,50 *euro*, tātad kopā piemaksas apmērs būs ~3,12 *euro*.
* Ja pensija piešķirta no 1996.gada 1.janvāra, tad piemaksas apmērs par vienu stāža gadu līdz 1995.gada 31.decembrim, kas šobrīd ir noteikts 1,62 *euro* un pēc 2025.gada indeksācijas būs apmēram 1,74 *euro, ar* 2026.gada 1.janvāri tiks palielināts par 0,50 *euro*, tātad kopā piemaksas apmērs būs ~2,25 *euro*.

Gan 1., gan 2.variants šai vecuma pensijas saņēmēju kategorijai paredz arī no 2026.gada noteikt piemaksu par stāžu pēc 1996.gada (apmērs - 1 stāža gada vērtība ir vienāda ar vērtību, kas noteikta par 1 stāža gadu pensijām, kas piešķirtas pēc 1997.g. (2,25 *euro*))

Abi piedāvātie varianti ietver pakāpenisku šo personu loka paplašināšanu - ik pēc trīs gadiem pa piecu gadu kohortām, līdz tiek sasniegts 65 gadu vecums.

R.Uzulnieks piedāvā atbalstīt 2.variantu, kad piemaksas apmērs tiek paaugstināts, sākot no 85 gadu vecuma, ņemot vērā gan to, ka šajā kategorijā vecuma pensijas apmēri ir zemi, gan valsts pamatbudžeta ierobežotos resursus.

Biedrība „LATVIJAS SENIORU KOPIENU APVIENĪBA” un biedrība „Latvijas Pensionāru Federācija” to atbalsta, taču biedrības „Rīgas aktīvo senioru alianse” pārstāvis norāda, ka būtu jāvirza 1.variants, jo personas, kas nodzīvo līdz 85 gadu vecumam ir maz.

Labklājības ministrijas pārstāvji norāda, ka Latvijas vecuma pensijas saņēmēju skaits vecumā 85+ Latvijā ir 57 tūkstoši, savukārt 80+ divreiz vairāk, t.i.117 tūkstoši.

R.Uzulnieks pateicas par aktuālās informācijas izklāstu un aicina pāriet pie citiem padomes dalībnieku interesējošajiem jautājumiem.

Tiek diskutēts gan par izdienas pensiju, gan senioru apliecību nepieciešamību. Dalībnieki vienojas nākošajā sēdē turpināt diskusiju par senioru apliecībām.

Noslēdzoties dalībnieku diskusijām, **R.Uzulnieks** pateicas visiem par dalību, par izteiktajiem viedokļiem, un sēde noslēdzas plkst. 15:00.

|  |  |
| --- | --- |
| Sēdes vadītājs:  | R.Uzulnieks |

Sanāksmes protokolētāja: B.Kukšinova